Grafa III in IV: izvor in poklicno področje udeležencev (ukrepi, za katere so bile prevzete obveznosti v letu 2019, glej Prilogo I)

Grafa III in IV prikazujeta izvor in poklicno področje udeležencev programa:

Ukrepi, za katere so bile prevzete obveznosti v letu 2019, vključujejo sedem seminarjev/konferenc, štiri strokovna usposabljanja in dve izmenjavi osebja. Ukrepi se izvajajo tako v EU kot tudi zunaj nje, odvisno od posebnih potreb za zaščito eura pred ponarejanjem. Program že vse od svoje vzpostavitve utrjuje regionalni pristop z izvajanjem ukrepov, ki vključujejo posebej občutljive regije sveta. Posebna pozornost je namenjena Latinski Ameriki (seminar, ki sta ga organizirali Španija v Čilu in Portugalska z brazilskimi predstavniki), Jugovzhodni Evropi (ukrepi, ki jih organizirajo Bolgarija, Hrvaška, Italija in Komisija) ter Kitajski (poseben seminar, ki ga je v Rimu organiziral italijanski UCIFM).

Omeniti je treba, da so Francija, Italija in Španija, države članice, ki jih ponarejanje eura najbolj zadeva, letos ponovno zaprosile za nepovratna sredstva. Poleg tega so kot upravičenke programa v letu 2019 sodelovale tudi Portugalska, Bolgarija in Hrvaška kot nesodelujoče države članice. Zlasti je treba omeniti državno tožilstvo v Bolgariji, ki prvič sodeluje v programu, kar kaže na vse večjo udeležbo več nacionalnih pristojnih organov v vlogi upravičencev programa. Vsa njihova prizadevanja krepijo zaščito eura, kar koristi tudi vsem drugim državam članicam.

Grafa I in II: vrsta financiranih ukrepov in število ukrepov po državah članicah (ukrepi, za katere so bile prevzete obveznosti v letu 2019, glej Prilogo I)

Izvajanje programa je odražalo zavezo držav članic in Komisije, da bodo euro zaščitile pred ponarejanjem. Na podlagi razprav o večletni strategiji na sestankih skupine strokovnjakov za preprečevanje ponarejanja eura (ECEG) je bilo v letu 2019 mogoče prevzeti obveznosti v višini 99,29 % sredstev iz celotnega proračuna. Leta 2019 je program financiral 13 projektov. Skupaj so bila nepovratna sredstva uspešno dodeljena v desetih primerih na podlagi vlog pristojnih organov držav članic, kar je povečanje v primerjavi z osmimi dodelitvami nepovratnih sredstev v letu 2018. Za dva zahtevka, vložena v drugem roku, nepovratna sredstva niso bila dodeljena zaradi omejenega proračuna, ki je na voljo. Poleg tega so bili financirani trije ukrepi Komisije, kar je enako število kot prejšnje leto. Leta 2019 je bilo izvedenih sedem ukrepov, medtem ko se bo leta 2020 in pozneje izvedlo šest ukrepov.

Letni proračun za izvajanje programa za leto 2019 je bil določen na 1 072 400 EUR in se je financiral iz proračunske vrstice 01 02 04 00 splošnega proračuna Evropske unije za leto 2019. Skupno je bilo v letu 2019 prevzetih za 1 064 821 EUR obveznosti. Program se izvaja s sofinanciranimi ukrepi (nepovratna sredstva) pristojnih organov držav članic in z „ukrepi Komisije“, ki jih neposredno organizira Komisija. Za izvajanje ukrepov držav članic je bil iz proračuna ukrepov v letu 2019 dodeljen prenos v proračun neposrednih sredstev Komisije v višini 213 854 EUR.

Program Pericles 2020 (v nadaljnjem besedilu: program) je program izmenjave, pomoči in usposabljanja za zaščito eura pred ponarejanjem. Nadomešča program Pericles, ki je bil ustanovljen leta 2001 in je potekal v obdobju 2002–2013. Program je bil vzpostavljen z Uredbo (EU) št. 331/2014 Evropskega parlamenta in Sveta z dne 11. marca 2014. Njegova uporaba je bila z Uredbo Sveta (EU) 2015/768 z dne 11. maja 2015 razširjena na nesodelujoče države članice. Uredba (EU) št. 331/2014 določa trajanje programa do 31. decembra 2020. Člen 13(3) Uredbe zahteva, da Komisija Evropskemu parlamentu in Svetu letno zagotavlja informacije o rezultatih programa. To letno poročilo izpolnjuje navedeno zahtevo glede informacij za leto 2019.

Številni ukrepi, za katere so bile prevzete obveznosti v letu 2019, so bili osredotočeni na vprašanja v zvezi z razvrščanjem in/ali preverjanjem pristnosti eurokovancev:

Omeniti je treba zlasti sofinancirano konferenco, ki jo organizira italijanski UCIFM, z naslovom „Pravni in operativni okvir v zvezi s ponarejeno valuto v Evropi in na Kitajskem“, ki bo potekala leta 2020 v Rimu in katere namen je nadalje razširiti platformo za sodelovanje, ki je bila vzpostavljena na podlagi srečanja/seminarjev platforme med EU in Kitajsko o zaščiti valut pred ponarejanjem novembra 2017 v Bruslju in januarja 2019 v Pekingu. Srečanja se bodo udeležili zadevni kitajski organi, ki se borijo proti ponarejanju valut, institucije EU in predstavniki iz držav članic, ki jim ponarejanje eura še posebej povzroča težave. V okviru ukrepa bodo obravnavane teme, kot so izmenjava dobrih praks na področju razpuščanja in prepoznavanja nezakonitih tiskarn in kovnic, distribucija ponaredkov na internetu ali temnem omrežju, kanali za izmenjavo operativnih informacij ter evropski in kitajski pravni okvir za zaščito valut pred ponarejanjem.

·nova geografska območja programa Pericles 2020: v okviru dveh sofinanciranih ukrepov, ki sta ju organizirala francoska Office Central pour la Répression du Faux Monnayage oziroma portugalska nacionalna banka, so potekala prizadevanja za vzpostavitev tesnega sodelovanja z državami v Afriki in na Bližnjem vzhodu ter med njimi, in sicer s prikazom evropskega zakonodajnega okvira, potrebe po ustanovitvi nacionalnega osrednjega urada za centralizacijo informacij in najboljših praks v boju proti ponarejanju eura. Poleg tega je namen sofinanciranega ukrepa, ki ga je organizirala bolgarska nacionalna banka, spodbujati podobno sodelovanje med črnomorskimi državami, pri čemer se je treba osredotočiti na tehnično ravnanje s ponarejenimi eurobankovci in eurokovanci.

·štirje ukrepi so/bodo potekali v jugovzhodni Evropi in tako ohranili ter dodatno okrepili tesno regionalno mednarodno sodelovanje v tej regiji. To vključuje sofinancirano „četrto konferenco balkanske mreže za zaščito eura“, ki jo organizira hrvaška nacionalna banka in ki združuje nacionalne ter komercialne banke iz celotne regije za izmenjavo najboljših praks. Konferenca podpira delovanje in izmenjavo informacij o sistemu zgodnjega opozarjanja med sodelujočimi državami;

·španski BIBE je organiziral sofinanciran ukrep v Čilu in tako povezal strokovnjake iz številnih držav Latinske Amerike, vključno z Argentino, Bolivijo, Brazilijo, Kolumbijo, Kostariko, Čilom, Gvatemalo, Hondurasom, Mehiko, Nikaragvo, Panamo, Paragvajem, Perujem, Dominikansko republiko in Urugvajem. Ta ukrep je spodbujal ukrepe za zaščito eura pred ponarejanjem v latinskoameriških državah, ki so potencialno občutljive nanj, podprl pa je tudi ustanovitev in delovanje čilskega nacionalnega osrednjega urada;

Glede na poklicno področje so pripadniki policijskih sil predstavljali 43 % skupnega števila udeležencev. Tako močna zastopanost je posledica dejstva, da so policijski organi na čelu boja proti ponarejanju eura, policijsko osebje pa vključuje tako preiskovalce kot tehnično osebje. Vendar se je leta 2019 že drugo leto v času izvajanja programa Pericles 2020 zgodilo, da policijski organi niso predstavljali absolutne večine udeležencev.

·strokovno usposabljanje o zaščiti eurokovancev v Beogradu, Srbija, kot ukrep Komisije, organiziran v sodelovanju z ETSC in srbsko nacionalno banko. Glavni cilji dogodka so bili povečati ozaveščenost o trenutnih grožnjah ponarejanja eurokovancev, usposobiti ustrezno srbsko osebje za prepoznavanje ponarejenih eurokovancev ter izmenjava informacij in najboljše prakse pri preiskovanju primerov sumov ponarejenih eurokovancev;

·ukrep testiranja sklopa preskusov za odkrivanje ponaredkov, ki je vključeval udeležbo predstavnikov industrije, povezane z napravami za razvrščanje kovancev. Ta ukrep, ki je bil organiziran kot ukrep Komisije v sodelovanju z Evropskim tehničnim in znanstvenim centrom (ETSC) in v njegovo podporo, ima poseben cilj testirati posodobljeno različico sklopa preskusov, ki se bo uporabljal za preverjanje pristnosti eurokovancev v skladu s členom 4 Uredbe (EU) št. 1210/2010. Organiziran je bil kot praktično dopolnilo in nadaljnje ukrepanje po 2. konferenci platforme 1210, ki je bila prav tako izvedena leta 2019, a je bila dodeljena v okviru proračuna za leto 2018. Cilj te konference je bil povečati ozaveščenost in deliti glavna vprašanja, ki zadevajo vse deležnike, v zvezi z avtentifikacijo eurokovancev in ravnanjem z eurokovanci, neprimernimi za obtok, v skladu z navedeno uredbo.

3.Izvajanje ukrepov v letu 2019, za katere so bile prevzete obveznosti v okviru predhodnih proračunov programa

V letu 2019 je bilo izvedenih devet ukrepov, za katere so bile prevzete obveznosti v okviru predhodnih proračunov programa. Od tega je bilo šest projektov izvedenih na pobudo nacionalnih pristojnih organov držav članic, in sicer Francije, Španije Italije, trije projekti pa so bili izvedeni na pobudo Komisije. Ti ukrepi so vključevali štiri izmenjave osebja, dve strokovni usposabljanji, en seminar, en nakup opreme in eno študijo. Posebne ciljne regije in teme so bile jugovzhodna Evropa, Latinska Amerika, pa tudi preverjanje pristnosti eurokovancev in študija o morebitnih novih varnostnih značilnostih za eurokovance, da bi jih bolje zaščitili pred ponarejanjem. Ta sofinancirana študija, ki jo je koordiniral Monnaie de Paris, lahko zagotovi odziv na trend povečevanja ponarejenih eurokovancev v statistiki, tako v smislu količine kot glede prepričljivosti. Študija je prvi korak v morebitnem razvoju nove generacije eurokovancev s posodobljenimi varnostnimi značilnostmi.

4.Sklepne ugotovitve in nadaljnji ukrepi

Program Pericles 2020 je še vedno pomembno in učinkovito orodje v boju proti ponarejanju. Program je podlaga za dodeljevanje podpore za študije, ohranjanje in razvijanje sodelovanja ter izmenjavo dobrih praks med vsemi akterji, ki sodelujejo v boju proti ponarejanju eura. To potrjujeta tudi dejstvo, da je bilo leta 2019 dodeljenega 99,29 % celotnega proračuna, in vse večja udeležba več nacionalnih pristojnih organov kot upravičencev programa. S tem se izvaja priporočilo vmesnega pregleda programa, naj se spodbuja večja udeležba nacionalnih pristojnih organov v programu.

Komisija rezultate ukrepov, ki se podpirajo v okviru programa, redno posreduje strokovnjakom Skupine strokovnjakov za preprečevanje ponarejanja eura (ECEG). V letu 2019 se je ECEG sestala trikrat. Program kaže visoko stopnjo skladnosti in dopolnjevanja z drugimi ustreznimi programi in ukrepi na ravni Unije, ker je namenjen in se osredotoča izključno na preprečevanje in boj proti posebni obliki organiziranega kriminala, in sicer ponarejanju eura. To velja za instrument GD NEAR za izmenjavo informacij in tehnično pomoč (TAIEX), ki se najpogosteje uporablja kot podpora pri pristopnih pogajanjih, ter Sklad za notranjo varnost – Policija GD HOME, ki zajema splošno preprečevanje kaznivih dejanj in boj proti njim.

Komisija je kot del naslednjega večletnega finančnega okvira sprejela predlog, naj se program po letu 2020 nadaljuje kot program Pericles IV. Odbor LIBE novoizvoljenega Evropskega parlamenta je imenoval novega poročevalca, ki je potrdil pomen zaščite eura v okviru programa Pericles IV.

Na podlagi rezultatov izvajanja programa in nenehnega preučevanja novih groženj, o katerih je razpravljala Skupina strokovnjakov za preprečevanje ponarejanja eura (ECEG), so bili kot prednostne naloge za leto 2020 določeni naslednji ukrepi:

·podpora dejavnostim, ki so namenjene izboljšanju sodelovanja med državami članicami, ki jih proizvodnja in distribucija ponaredkov še posebej prizadevata,

·spodbujanje sodelovanja z organi tretjih držav, za katere obstaja sum ali dokaz, da v državi poteka proizvodnja ponarejenih eurov,

·ohranjanje učinkovitega okvira za zaščito eura v jugovzhodni Evropi,

·aktualni dogodki: zaščitni elementi eurokovancev, izvajanje Uredbe (EU) št. 1210/2010 o preverjanju pristnosti eurokovancev in ravnanju z eurokovanci, neprimernimi za obtok, distribucija ponaredkov in visokokakovostnih komponent na internetu, podpora za vzpostavitev in okrepitev nacionalnih uradov za usklajevanje.

Komisija bo glede na morebitni vpliv COVID-19 na program Pericles 2020 pri njegovem izvajanju uporabila politiko prožnosti in poenostavitve.